ประกาศกระทรวงมหาดไทยเรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษและการยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะสําหรับคนต่างด้าวสัญชาติเวียดนาม ตามมติคณะรัฐมนตรี เมื่อวันที่ 10 พฤศจิกายน พ.ศ. 2558และเมื่อวันที่ 24 พฤศจิกายน พ.ศ. 2558--------------------------------------------------------------------- อาศัยอํานาจตามความในมาตรา 5 แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ 87/2557 ลงวันที่ 10 กรกฎาคม พุทธศักราช 2557 เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอํานาจหน้าที่ของเจ้าพนักงานตํารวจ และมาตรา 17 แห่งพระราชบัญญัติคนเข้าเมือง พ.ศ. 2522 นายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่ 10 พฤศจิกายน พ.ศ. 2558 และเมื่อวันที่ 24 พฤศจิกายน พ.ศ. 2558 ออกประกาศไว้ ดังต่อไปนี้ข้อ ๑ คนต่างด้าวตามประกาศนี้ หมายถึง (1) คนต่างด้าวสัญชาติเวียดนามที่ถือหนังสือเดินทางซึ่งได้รับอนุญาตให้เข้ามาอยู่ในราชอาณาจักรก่อนวันที่ 10 สิงหาคม พ.ศ. 2558 (2) ระยะเวลาการอนุญาตให้อยู่ในราชอาณาจักรตาม (1) ได้สิ้นสุดลงและไม่ได้เดินทางออกนอกราชอาณาจักร และ (3) ต้องการจะทํางานกับนายจ้างในงานรับใช้ในบ้าน งานกรรมกรในกิจการก่อสร้าง ประมงทะเล และร้านอาหาร คนต่างด้าวตามวรรคหนึ่ง ให้หมายความรวมถึงบุตรของคนต่างด้าวที่เกิดในราชอาณาจักร ระหว่างบิดา หรือมารดา ได้รับอนุญาตให้อยู่ในราชอาณาจักรตามประกาศนี้ข้อ ๒ คนต่างด้าวตามข้อ 1 ที่ประสงค์จะได้รับอนุญาตให้อยู่ในราชอาณาจักรเป็นกรณีพิเศษ และได้รับการยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะตามประกาศนี้ ให้ดําเนินการขอรับการตรวจลงตราและประทับตราอนุญาตให้อยู่ในราชอาณาจักร ตรวจสุขภาพประกันสุขภาพ และขออนุญาตทํางานภายในเวลาระหว่างวันที่ 1 ธันวาคม พ.ศ. 2558 ถึงวันที่ 30 ธันวาคม พ.ศ. 2558 ณ สถานที่ที่ตั้งของแต่ละหน่วยงานในจังหวัดโดยให้ผู้ว่าราชการจังหวัดบริหารจัดการและประกาศกําหนดข้อ ๓ ให้พนักงานเจ้าหน้าที่ตามกฎหมายว่าด้วยคนเข้าเมืองตรวจลงตราประเภทคนอยู่ชั่วคราว และประทับตราอนุญาตให้อยู่ในราชอาณาจักรแก่คนต่างด้าวซึ่งถือหนังสือเดินทางนับตั้งแต่วันที่อนุญาตจนถึงวันที่ 30 พฤศจิกายน พ.ศ. 2559 และเมื่อครบกําหนดเวลาดังกล่าวต้องเดินทางออกนอกราชอาณาจักร เว้นแต่ ในกรณีคนต่างด้าวตามวรรคหนึ่งที่ทํางานกรรมกรในกิจการก่อสร้างหรือประมงทะเลหาก นายจ้างมีความประสงค์จะจ้างงานต่อไปให้นายจ้างนําคนต่างด้าวไปขอรับการตรวจลงตราประเภทคนอยู่ชั่วคราวและประทับตราอนุญาตให้อยู่ในราชอาณาจักร ณ ด่านตรวจคนเข้าเมือง หรือสถานที่ที่กระทรวงแรงงานกําหนดภายในระยะเวลาระหว่างวันที่ 2 กันยายน พ.ศ. 2559 ถึงวันที่ 30 พฤศจิกายน พ.ศ. 2559 และให้พนักงานเจ้าหน้าที่ตามกฎหมายว่าด้วยคนเข้าเมืองตรวจลงตราประเภทคนอยู่ชั่วคราวและประทับตราอนุญาตให้อยู่ในราชอาณาจักรแก่คนต่างด้าว ตามระยะเวลาของหนังสือเดินทางที่เหลืออยู่แต่ต้องไม่เกินวันที่ 30 ธันวาคม พ.ศ. 2561 เมื่อคนต่างด้าวดังกล่าวอยู่ในราชอาณาจักรครบกําหนดระยะเวลาที่อนุญาตแล้ว หากประสงค์จะอยู่ในราชอาณาจักรต่อไปอีกเพื่อการทํางาน ให้มีสิทธิขออยู่ในราชอาณาจักรได้อีกเป็นระยะเวลาไม่เกินหนึ่งปี เมื่อทํางานครบกําหนดสี่ปีแล้ว ต้องเดินทางออกไปนอกราชอาณาจักรข้อ ๔ มิให้นํามาตรา 12 (3) มาตรา 54 และมาตรา 81 แห่งพระราชบัญญัติคนเข้าเมือง พ.ศ. 2522 มาใช้บังคับแก่คนต่างด้าวตามข้อ 1 ที่ได้ดําเนินการตามหลักเกณฑ์และเงื่อนไขของประกาศนี้แล้วข้อ ๕ การได้รับอนุญาตให้อยู่ในราชอาณาจักรของคนต่างด้าวจะสิ้นสุดลงก่อนระยะเวลาที่ได้รับอนุญาตตามข้อ 3 ในกรณี (1) ได้รับการตรวจลงตราแล้วไม่ขออนุญาตทํางานภายในสิบห้าวัน (2) ไม่ได้ทํางานอยู่กับนายจ้างเดิม เว้นแต่จะได้รับอนุญาตจากนายทะเบียนตามกฎหมายว่าด้วยการทํางานของคนต่างด้าวให้ทํางานกับนายจ้างใหม่ ในลักษณะงานที่คนต่างด้าวขออนุญาตทํางานตามเงื่อนไขที่อธิบดีกรมการจัดหางานกําหนดตามกฎหมายว่าด้วยการทํางานของคนต่างด้าวภายในสิบห้าวันนับแต่วันที่ไม่ได้ทํางานอยู่กับนายจ้างเดิม (3) เมื่อเดินทางออกไปนอกราชอาณาจักร เว้นแต่มีหนังสือรับรองการจ้างงานต่อไปจากนายจ้างและได้รับอนุญาตจากพนักงานเจ้าหน้าที่ก่อนเดินทางออกนอกราชอาณาจักร และเดินทางกลับเข้ามาในราชอาณาจักรอีกภายในระยะเวลาที่ได้รับอนุญาตให้อยู่ในราชอาณาจักร ทั้งนี้ ตั้งแต่วันที่ 1 ธันวาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 21 ธันวาคม พ.ศ. 2558 พลเอก ประยุทธ์ จันทร์โอชานายกรัฐมนตรี พลเอก อนุพงษ์ เผ่าจินดารัฐมนตรีว่าการกระทรวงมหาดไทย